穩席

穩席()或者叫穩得席位、保險席位，即係話喺選舉入面最有把握贏嘅席位。例如一個政黨嘅候選人佢喺一個選區嘅選舉入面幾乎唔使選都估到佢實贏硬，咁即係穩席。

穩席成因有好多，不過最普遍係組織或者政黨喺一個區入面嘅地區工作已經歷史悠久，深入民心，可以話係地頭龍，其他人走入去選根本無得鬥。除咗地區工作，亦有民族原因，例如一個以某一民族聚居嘅地區，通常啲人都係會選返鄉里唔選其他人，呢啲都係穩席嘅成因。

選舉